Porota u Teksasu presudila je da je lijek protiv bolova Vioxx uzrokovao smrt jednog Teksašanina 2001. godine te da proizvođač tog lijeka, tvrtka Merck, treba platiti obitelji preminulog više od 250 milijuna dolara. Ovo je prvo suđenje od tisuća parnica koje će uslijediti protiv tvrtke Merck zbog toga što lijek Vioxx, kako se tvrdi, dovodi do povećane opasnosti od srčanog udara. Odvjetnici američkog farmaceutskog diva najavili su žalbu na presudu.